लक्ष्मण विहार की 19 गलियां बनेगीं, पैमाइश शुरू
गुड़गांव| निगमके वार्ड 10 के अंतर्गत लक्ष्मण विहार में लंबित पड़ी 19 गलियों के निर्माण का कार्य भी जल्द शुरू होगा। इसके लिए नगर निगम की टीम ने कालोनी की उन सभी गलियों की सोमवार को पैमाइश की, जिनका निर्माण अब तक किन्हीं कारणों से नहीं हो पाया था। निवर्तमान पार्षद मंगतराम बागड़ी ने कहा कि इसके लिए एस्टीमेट तैयार कर आवश्यक कार्यवाही के बाद निर्माण कार्य शुरू कर दिया जाएगा।
बागड़ी ने बताया कि उनकी मांग पर गत 1 मार्च को एक्सईएन भापाल सिंह की टीम ने कॉलोनियों की गलियों का मुआयना किया था। उनके आदेश पर ही मंगलवार को इंजीनियरिंग विभाग की टीम ने लक्ष्मण विहार की उन सभी गलियों की पैमाइश की, जिनका निर्माण नहीं हो पाया था। इनमें वे गलियां भी शामिल हैं जिनमें पानी सीवर लाइनें डाल दी गई थी। जिन गलियों का निर्माण नहीं हुआ था उनमें पानी सीवर की लाइनें डालने के साथ-साथ निर्माण किया जाएगा।
उन्होंने बताया कि कालोनी में शनि मंदिर के आसपास एवं दौलताबाद फ्लाईओवर की ओर से लक्ष्मण विहार बाजार वाली सड़क पर वर्षा का पानी जमा हो जाता है। अधिकारियों ने यहां जलभराव की समस्या के समाधान करने का भी भरोसा दिलाया है।
गुड़गांव. निगमकी टीम गलियों की पैमाइश करते हुए साथ में पार्षद मंगतराम बागड़ी।
hin_Deva hin_Deva hin_Deva hin_Deva hin_Deva